Kubaj humidaj arbaroj

Priskribo 
La ekoregiono okupas 21 400 kvadratajn kilometrojn sur Kubo kaj Insulo de la Junularo. Jare ĝi ricevas pli ol 2 000 milimetrojn da precipitaĵo, kaj ne havas sekan sezonon. Kutime grundoj estas derivitaj el kvarco, kalko, aŭ serpentenoj. La Kubaj humidaj arbaroj povas esti diferencigitaj en malaltaĵajn arbarojn, submontarajn arbarojn, kaj nubarbarojn.

 Malaltaĵaj arbaroj 
eta|220px|maldekstra|Nacia parko Alexander von Humboldt en Orienta Kubo
Malaltaĵaj arbaroj troviĝas je altitudoj ekde mara nivelo ĝis 400 metroj. La arboj altas ĝis 40 metroj. Tiuj arbaroj ampleksas tri arbajn etaĝojn  Simon K.-H. (ed.) 1995 : Lexicon Silvestre. Prima Pars. Vortaro de forsta fako. Esperantlingva part (I eo) kun difinoj. Förderverein "Lexicon silvestre" e.V., Eberswalde, 95 pp., p. 10 ISBN 3-931 262-08-1  . La supra etaĝo inkluzivas Alchornea latifolia, Carapa guianensis kaj Manilkara valenzuelana; la meza etaĝo entenas Diospyros caribaea, Ocotea floribunda, Oxandra laurifolia, Talauma minor, Terminalia spp. kaj Ficus spp.; kaj la suba etaĝo nombras iom da specioj de Cyatheales (arbaj filikoj), Myrtaceae kaj Melastomataceae. Epifitoj abundas kaj estas variigeblaj, inkluzive de la endemiaj Hymenodium crinitum, Oleandra articulata, Columnea tincta, kaj Psychotria pendula. Tipaj palmoj estas Calyptronoma plumeriana, Prestoea acuminata var. montana kaj Kuba baktriso (Bactris cubensis). Heliconia specioj, muskoj, kaj hepatikoj ankaŭ estas rimarkindaj.

 Submontaraj arbaroj 
Submontaraj arbaroj situas inter 400 kaj 800 metroj. Karakterizaj submontaraj arbaroj konsistas el du arbaj etaĝoj kaj suba arbizaĵo  Simon, K.-H. 1995, p.10 ; la arboj atingas altecon de 30 metroj. Alchornea latifolia, Buchenavia capitata, Guatteria blainii, Licaria jamaicensis, Tabebuia hypoleuca kaj Zanthoxylum elephantiasis vegetas en la supra etaĝo. Amyris lineata, Prunus myrtifolia, Ditta myricoides, Laplacea spp., Oxandra laurifolia, Ocotea spp., Rapanea ferruginea kaj Podocarpus specioj povas esti trovataj en la suba etaĝo. Cyatheales, Myrtaceae , Melastomataceae kaj Rubiaceae abundas en la suba arbizaĵo.

Submontaraj arbaroj kreskantaj sur ultisol (tipo de ruĝ-argila grundo de humidaj tropikaj kaj subtropikaj regionoj laŭ usona klasifiko) atingas altecon de 20 m kaj havas du etaĝojn kun arbospecioj kiaj Calophyllum utile, Guatteria cubensis, Magnolia cristalensis, Tabebuia dubia, Zanthoxylum cubense kaj Kuba baktriso.

 Nubarbaroj 
Nubaj arbaroj troviĝas je altitudoj inter 800 kaj 1 900 metroj. Tiuj ĉi arbaroj konsistas el du arbaj etaĝoj kaj atingas altecon de 20 metroj. La supra etaĝo estas superregata de Cyrilla racemiflora, Magnolia cubensis, Persea anomala kaj Laplacea angustifolia. La suba arbizaĵo konsistas el Cleyera nimanimae, Freziera grisebachii, Haenianthus salicifolius, Lyonia  specioj ( Erikacoj ), Torralbasia cuneata kaj Juniperus saxicola. Epifitoj, muskoj , filikoj, grundaj orkidacoj, kaj likopodiacoj abundas.

 Faŭno 
Birdoj de la kubaj humidaj arbaroj inkluzivas Todus multicolor, Mellisuga helenae, Kuban trogonon (Priotelus temnurus), Myadestes elisabeth, Chondrohierax uncinatus, Cyanerpes cyaneus, Aratinga euops, Stigian orelstrigon (Asio stygius) kaj Accipiter gundlachi (Akcipitredoj). La malofta Solenodon cubanus, malgranda mamulo, estas endemio de la orientaj nubarbaroj. Aliaj rimarkindaj mamuloj inkluzivas speciojn de la Capromidae, endemia familio de la Kariba ekoprovinco, kiuj estas mez-grandaj, brunaj ronĝuloj

 Referencoj 

 Bibliografio 
  Borhidi, A. 1991 : Phytogeography and vegetation ecology of Cuba. Akadémiai Kiadó, Budapest.
  Caribbean Environmental Programme (CEP) 1996. Status of Protected Area Systems in the Wider Caribbean Region. CEP Technical Report No. 36.
  Davis, S.D., V.H. Heywood, O. Herrera-MacBryde, J. Villa-Lobos, and A.C. Hamilton. editors. 1997 : Centres of Plant Diversity. A guide and strategy for their conservation. Volume 3: The americas. World Wildlife Fund and IUCN.

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono
 Listo de ekoregionoj en Kubo

 Eksteraj ligiloj 

  Ekoregiono NT0120 : Kubaj humidaj arbaroj (WWF)
  Kubaj humidaj arbaroj (WWF-Wildworld)
  Kubaj humidaj arbaroj (Wildworld) - Nacia Geografia Societo
  Kubaj humidaj arbaroj (The Encyclopedia of Earth)
  Kubaj humidaj arbaroj (Globalspecies) 

  Tutmondaj 200; numero 37 : Grand-antilaj humidaj arbaroj (WWF) 

Kategorio:Neotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Geografio de Kubo